Ristin Sokki

Ristin Sokki eller Risten Sokki (født 2. juli 1954 i Kautokeino) er en norsk forfatter som skriver lyrikk, barnebøker og lærebøker på samisk. Hun arbeider som lærer ved Samisk videregående skole og reindriftsskole i Kautokeino.Risten Sokki ; litteraturnettnordnorge.no

En av hennes oldefedre var Aslak Jacobsen Hætta, som var en av lederne under Kautokeino-opprøret i november 1852 og ble henrettet for dette i 1854. Slektskapet er tema i hennes tospråklige diktsamling Bonán bonán soga suonaid / Jeg tvinner tvinner slektas sener (1996).Svein Lund Samisk litteratur , forelesning i Gdansk 2001 Peter Svalheim: Sterkt om samisk identitet Boken var den samiske kandidaten til Nordisk råds litteraturpris 1998. 

Barneboka Mitt gode liv var den samiske vinneren i en nordisk konkurranse som skulle styrke litteraturen på samisk, grønlandsk og færøysk.Færøsk, grønlandsk og samisk barneboklansering ; norden.org, 14.11.2007Samisk barnebokforfatter hedret; NRK Sapmi, 16. november 2007 Den handler om «reindriftsgutten Niillas Juhan Heandarat som foretrekker å sitte framfor datamaskinen og er redd for reinsdyr.» Boka ble først utgitt i tospråklig nordsamisk/norsk utgave i 2007, og 2011 i en trespråklig nordsamisk/lulesamisk/sørsamisk utgave. 

 Bibliografi 
 Bonán bonán soga suonaid / Jeg tvinner tvinner slektas sener – dikt, Gyldendal 1996
 Mu ártegis eallin / Mitt rare liv – barnebok, Davvi Girji 2007
 Mu ártegis eallin / Muv imálasj iellem / Mov rovnegs jielede – Davvi Girji 2011
 Geadgeloddi – noveller, Davvi Girji 2019
 Steinfuglen – Davvi Girjii 2021

 Referanser 

Kategori:Samiske forfattere
Kategori:Norske barnebokforfattere
Kategori:Norske lyrikere
Kategori:Personer fra Kautokeino kommune
Kategori:Fødsler i 1954